CELEX: 31996D0579
Language: el
Date: 1996-06-24 00:00:00
Title: 96/579/ΕΚ: Απόφαση της Επιτροπής της 24ης Ιουνίου 1996 σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τον εξοπλισμό των οδών (Κείμενο που παρουσιάζει ενδιαφέρον για τον ΕΟΧ)

Avis juridique important

|

31996D0579

96/579/ΕΚ: Απόφαση της Επιτροπής της 24ης Ιουνίου 1996 σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τον εξοπλισμό των οδών (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 254 της 08/10/1996 σ. 0052 - 0055

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1996 σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τον εξοπλισμό των οδών (Κείμενο που παρουσιάζει ενδιαφέρον για τον ΕΟΧ) (96/579/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), όπως τροποποιήθηκε από την οδηγία 93/68/ΕΟΚ (2), και ιδίως το άρθρο 13 παράγραφος 4,Εκτιμώντας:ότι η Επιτροπή καλείται να επιλέξει, μεταξύ των δύο διαδικασιών βάσει του άρθρου 13 παράγραφος 3 της οδηγίας 89/106/ΕΟΚ, για τη βεβαίωση της πιστότητας, την «εκάστοτε λιγότερο δαπανηρή διαδικασία που ανταποκρίνεται στους όρους ασφαλείας» 7 ότι αυτό σημαίνει ότι πρέπει να αποφασίσει, κατά πόσον, για τη βεβαίωση της πιστότητας συγκεκριμένου προϊόντος ή οικογένειας προϊόντων είναι αναγκαίο σύστημα ελέγχου της παραγωγής στο εργοστάσιο με ευθύνη του κατασκευαστή, ή κατά πόσον, για λόγους που αφορούν την ικανοποίηση των αναφερομένων στο άρθρο 13 παράγραφος 4 κριτηρίων, απαιτείται για ειδικά προϊόντα η παρέμβαση αναγνωρισμένου οργανισμού πιστοποίησης 7ότι, σύμφωνα με το άρθρο 13 παράγραφος 4, στις εντολές και τις τεχνικές προδιαγραφές απαιτείται να αναφέρεται η διαδικασία που καθορίζεται με αυτό τον τρόπο 7 ότι, κατά συνέπεια, είναι επιθυμητό να διατυπωθούν οι ορισμοί των προϊόντων ή οικογενειών προϊόντων που χρησιμοποιούνται στις εντολές και στις τεχνικές προδιαγραφές 7ότι οι δύο διαδικασίες που προβλέπονται στο άρθρο 13 παράγραφος 3 περιγράφονται αναλυτικά στο παράρτημα ΙΙΙ της οδηγίας 89/106/ΕΟΚ 7 ότι, κατά συνέπεια, για κάθε προϊόν ή οικογένεια προϊόντων πρέπει να καθορισθούν σαφώς, με βάση το παράρτημα ΙΙΙ, οι μέθοδοι εφαρμογής των διαδικασιών, δεδομένου ότι στο παράρτημα ΙΙΙ διατυπώνονται προτιμήσεις για ορισμένα συστήματα 7ότι η διαδικασία που προβλέπεται στο άρθρο 13 παράγραφος 3 στοιχείο α) αντιστοιχεί στα συστήματα πρώτης δυνατότητας χωρίς συνεχή επιθεώρηση, καθώς και δεύτερη και τρίτη δυνατότητα, που καθορίζονται στο παράρτημα ΙΙΙ σημείο 2. ii), ενώ η διαδικασία που προβλέπεται στο άρθρο 13 παράγραφος 3 στοιχείο β) αντιστοιχεί στα συστήματα που καθορίζονται στο παράρτημα ΙΙΙ σημείο 2. i) και στην πρώτη δυνατότητα με συνεχή επιθεώρηση του παραρτήματος ΙΙΙ σημείο 2. ii) 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η πιστότητα των προϊόντων και οικογενειών προϊόντων που αναφέρονται στο παράρτημα Ι βεβαιούται με διαδικασία κατά την οποία, πέραν του συστήματος ελέγχου παραγωγής στο εργοστάσιο με ευθύνη του κατασκευαστή, ούτως ώστε να διασφαλίζεται ότι το προϊόν συμμορφώνεται προς τις αντίστοιχες τεχνικές προδιαγραφές.Άρθρο 2 Η πιστότητα των προϊόντων που αναφέρονται στο παράρτημα ΙΙ βεβαιούται με διαδικασία κατά την οποία, πέραν του συστήματος ελέγχου παραγωγής στο εργαστάσιο με ευθύνη του κατασκευαστή, παρεμβαίνει αναγνωρισμένος οργανισμός πιστοποίησης στην αξιολόγηση και επιθεώρηση του ελέγχου παραγωγής ή του ιδίου του προϊόντος.Άρθρο 3 Η διαδικασία βεβαίωσης της πιστότητας που προβλέπεται στο παράρτημα ΙΙΙ προσδιορίζεται στις εντολές για εναρμονισμένα πρότυπα.Άρθρο 4 Η παρούσα απόφαση απευθύνεται στα κράτη μέλη.Βρυξέλλες, 24 Ιουνίου 1996.Για την ΕπιτροπήMartin BANGEMANNΜέλος της Επιτροπής(1) ΕΕ αριθ. L 40 της 11. 2. 1989, σ. 12.(2) ΕΕ αριθ. L 220 της 30. 8. 1993, σ. 1.ΠΑΡΑΡΤΗΜΑ Ι ΕΞΟΠΛΙΣΜΟΣ ΟΔΩΝ - Διατάξεις περιορισμού του θορύβου κυκλοφορίας και αντιθορυβικά πετάσματακαι- αντιθαμβωτικά πετάσματαΠΑΡΑΡΤΗΜΑ ΙΙ ΕΞΟΠΛΙΣΜΟΣ ΟΔΩΝ - Προϊόντα για διαγράμμιση οδών:- μόνιμες ταινίες διαγράμμισης και προδιαμορφωμένες διαγραμμίσεις,- χρώματα βαφής οδοστρωμάτων, θερμοπλαστικά εφαρμοζόμενα εν θερμώ, πλαστικά εφαρμοζόμενα εν ψυχρώ (με ή χωρίς αντιολισθητικά αδρανή), συμπεριλαμβανομένων ιδίως των προαναμεμειγμένων υαλοσφαιριδίων,- χρώματα βαφής οδοστρωμάτων, θερμοπλαστικά εφαρμοζόμενα εν θερμώ, πλαστικά εφαρμοζόμενα εν ψυχρώ (προς χρήση για διαγράμμιση οδοστρωμάτων), που διατίθενται στην αγορά με ενδείξεις του τύπου και των αναλογιών πρόσθετων υαλοσφαιριδίων ή/και αντιολισθητικών αδρανών,- αντανακλαστικοί ήλοι οδοστρωμάτων («μάτια γάτας»).- Πινακίδες σήμανσης οδών και μόνιμα εγκατεστημένες διατάξεις ρύθμισης της κυκλοφορίας οχημάτων και πεζών:- μόνιμες πινακίδες σήμανσης,- στυλίσκοι οριοθέτησης κυκλοφορίας,- οριοδείκτες,- φωτεινοί σηματοδότες ρύθμισης κυκλοφορίας και μόνιμα εγκατεστημένοι σηματοδότες κινδύνου,- μόνιμες προειδοποιητικές διατάξεις και οριοδείκτες με ανακλαστήρα,- πινακίδες ρύθμισης κυκλοφορίας με μεταβλητές ενδείξεις.- Στύλοι οδικού ηλεκτροφωτισμού.- Συστήματα συγκράτησης οχημάτων:- απορροφητικά στηθαία πρόσκρουσης,- φραγμοί μεταξύ μεταβατικών λωρίδων,- συρματόσχοινα,- κιγκλιδώματα/στηθαία ασφαλείας.- Συστήματα συγκράτησης πεζών, συμπεριλαμβανομένων των κιγκλιδωμάτων/στηθαίων γεφυρών.ΠΑΡΑΡΤΗΜΑ ΙΙΙ ΟΙΚΟΓΕΝΕΙΑ ΠΡΟΪΟΝΤΩΝ ΕΞΟΠΛΙΣΜΟΣ ΟΔΩΝ (1/2) Συστήματα βεβαίωσης της πιστότηταςΓια το(τα) προϊόν(ντα) και την(τις) προβλεπόμενη(ες) χρήση(εις) που απαριθμούνται κατωτέρω, ιο οργανισμοί CEN/CENELEC καλούνται να προσδιορίσουν το(τα) ακόλουθο(α) σύστημα(τα) βεβαίωσης της πιστότητας προς το(τα) σχετικό(ά) εναρμονισμένο(α) πρότυπο(α):>ΘΕΣΗ ΠΗΝΑΚΑ>Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και, κατά περίπτωση, ρήτρα 1.2.3 των Ερμηνευτικών Εγγράφων). Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή, εάν δεν επιθυμεί ο ίδιος να δηλώσει τις σχετικές επιδόσεις του προϊόντος.ΟΙΚΟΓΕΝΕΙΑ ΠΡΟΪΟΝΤΩΝ ΕΞΟΠΛΙΣΜΟΣ ΟΔΩΝ (2/2) Συστήματα βεβαίωσης της πιστότηταςΓια τα προϊόντα και τις προβλεπόμενες χρήσεις που απαριθμούνται κατωτέρω, η Ευρωπαϊκή Επιτροπή Τυποποίησης/Ευρωπαϊκή Επιτροπή Ηλεκτροτεχνικής Τυποποίησης (CEN/CENELEC) καλείται να προσδιορίσει τα ακόλουθα συστήματα βεβαίωσης προς τα σχετικά εναρμονισμένα πρότυπα:>ΘΕΣΗ ΠΗΝΑΚΑ>Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και, κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή, εάν δεν επιθυμεί ο ίδιος να δηλώσει τις σχετικές επιδόσεις του προϊόντος.